cyanic-selkie/wikianc huggingface dataset:
ধূমাবতী
পূজা
ধূমাবতীকে অমঙ্গলের দেবী মনে করে সাধারণ ক্ষেত্রে এড়িয়ে চলা হলেও, তাঁকে কোমলহৃদয়া এবং ভক্তের মনোবাঞ্ছাপূর্ণকারী বরদাত্রী রূপে বর্ণনাও করা হয়ে থাকে। অনেক স্থানেই ধূমাবতীকে সিদ্ধি বা অলৌকিক ক্ষমতার প্রদানকারিণী, বিপদ থেকে উদ্ধারকারিণী, সকল কামনা পূর্ণকারিণী এবং মোক্ষদাত্রীরূপে বর্ণনা করা হয়েছে। ধূমাবতী যে সকল অমঙ্গলজনক বিষয়গুলির দেবী, সেগুলো ঠেকাতে এবং সত্যের ধূম্রাচ্ছাদন উন্মোচন করতে তার পূজা করা হয়। তিনি অপবিত্রতা, অমঙ্গলের প্রতীক ও সমাজবহির্ভূত বলে তার পূজা করলে পূজক সমাজের নিত্যনৈমিত্তিক দ্বন্দ্বের বাইরে দৃষ্টিপাত করার শক্তি অর্জন করেন এবং সত্য জ্ঞান লাভ করতে সমর্থ হন।
যদিও বিবাহিত ব্যক্তিদের ধূমাবতীর পূজা করতে বারণ করা হয়। কথিত আছে, ধূমাবতীর পূজা করলে হৃদয়ে নির্জনতার পিপাসা বৃদ্ধি পায় এবং জাগতিক বিষয়ে বিতৃষ্ণা জাগে, যা আধ্যাত্মিক সাধনার সর্বোচ্চ বৈশিষ্ট্য। এই কারণে ধূমাবতীর পূজা সর্বত্যাগী ও পরিব্রাজক সন্ন্যাসীদের পক্ষে সর্বাপেক্ষা উপযুক্ত। ধূমাবতীকে একাকী ব্যক্তিদের, বিশেষত বিধবাদের প্রতি পক্ষপাতী বলে বর্ণনা করা হয়। বিধবারাই একমাত্র তার শক্তি সহ্য করতে পারেন বলে মনে করা হয়।
ধূমাবতীর মন্ত্রটি হল "ধূঁ ধূঁ ধূমাবতী স্বাহা"। এই মন্ত্রে তার "ধূঁ" বীজমন্ত্রটিও অন্তর্ভুক্ত। এই মন্ত্রেই তার পূজা হয়। কখনও কখনও যন্ত্রেও তার পূজা করা হয়। ভক্তেরা অমঙ্গল ও মৃত্যুর হাত থেকে নিষ্কৃতি পেতে ধূমাবতীর পূজা করেন। ধূমাবতীর পূজায় পূজককে মন থেকে সকল চিন্তা মুছে ফেলে অচিন্ত্য অরূপের ধ্যান করতে হয়, এই মহাশূন্যরূপী অরূপেরই প্রতীক হলেন ধূমাবতী।
শক্তিসংগম তন্ত্র মতে, কোনো ব্যক্তিকে "উচাটন" বা নির্মূল করতে ধূমাবতীর পূজা করা যায়। পূজককে সেক্ষেত্রে জগত ও দেবীর মন্ত্রটিকে ধূসর রূপে কল্পনা করতে হবে। তাঁকে দাঁতে কালো রং করতে হবে, কালো পোশাক পরতে হবে, এবং অল্পাহার, ভূমিশয্যা ও ইন্দ্রিয়দমনের মতো কয়েকটি নিয়ম পালন করতে হবে। এই পদ্ধতিটির "কাককর্ম"; অর্থাৎ, অপরের ক্ষতি করতে হলে তাঁকে "তার মনকে কাকের ন্যায় করে তুলতে হবে"। অন্য একটি তন্ত্রগ্রন্থের মতে, পূজককে ধূমাবতীয় মন্ত্র উচ্চারণ করতে করতে শ্মশানক্ষেত্রে একটি কাক দগ্ধ করে শত্রুর ঘরে ছড়িয়ে দিতে হবে, তবেই সে ধ্বংসপ্রাপ্ত হবে। এই গ্রন্থে আরও বলা হয়েছে যে, ধূমাবতীকে কেবলমাত্র দক্ষিণমার্গেই পূজা করতে হবে। কালরুদ্র তন্ত্র গ্রন্থে, ধূমাবতীকে ধ্বংসের উদ্দেশ্যে পূজা করার কথা বলে হলেও শাক্তপ্রমোদ গ্রন্থে সিদ্ধি অর্জন ও শত্রু বিনাশের জন্য তার পূজার উল্লেখ রয়েছে।
রাত্রিকালে শ্মশানক্ষেত্রে ধূমাবতীর পূজা করা হয়। পূজককে নগ্নগাত্রে কেবলমাত্র কৌপিন পরিধান করে তার পূজা করতে হয়। কৃষ্ণপক্ষের চতুর্থী তিথি ধূমাবতীর পূজার পক্ষে প্রশস্ত। পূজককে পূজার দিন সারাদিন-সারারাত উপবাস করে মৌনী থাকতে হয়। এছাড়া তাঁদের শ্মশান, বন বা কোনো নির্জন স্থানে ভিজে কাপড়ে পাগড়ি মাথায় দিয়ে ধূমাবতীর মন্ত্র উচ্চারণ করতে করতে হোম করতে হয়।
ধূমাবতীর মন্দিরের সংখ্যা অত্যন্ত অল্প। বারাণসীর একটি মন্দিরে ধূমাবতী হলেন প্রধান দেবতা। ঝাড়খণ্ডের রাঁচি ও গুয়াহাটির নিকটবর্তী কামাখ্যা মন্দিরের কাছে ধূমাবতীর ছোটো মন্দির রয়েছে। বারাণসীর মন্দিরটিকে শক্তিপীঠ বলে দাবি করা হয়। এই মন্দিরে দেবী রথারূঢ়া ও চতুর্ভূজা, তার চার হাতে কুলো, ঝাঁটা, পাত্র ও অভয়মুদ্রা। এখানে ফল ও ফুল দিয়ে দেবীর পূজা করা হলেও মদ, ভাঙ, সিগারেট, মাংস, এমনকি রক্ত দিয়েও পূজা করা হয়ে থাকে। সন্ন্যাসী ও তান্ত্রিকরা এই মন্দিরে ধূমাবতীর পূজা করেন। দেবীর অমঙ্গলজনক সত্ত্বাটির জন্য কেবলমাত্র তান্ত্রিক বীরাচারেই দেবীর পূজা করা হয়। তবে এই মন্দিরে দেবী গ্রামদেবতা বা স্থানীয়দের রক্ষাকর্ত্রীরূপেও পূজিতা হন। এখানে বিবাহিত যুগলেও পূজা উৎসর্গ করে থাকেন।
কিলিক পাস
কিলিক পাস (উচ্চতা ; ; উর্দু کلوک پاس), 2l) মিন্টাকা গিরিপথের পশ্চিমে পাকিস্তানের গিলগিট-বালতিস্তান এবং চীনের জিনজিয়াংয়ের মধ্যে কারাকোরাম পর্বতমালার একটি উচ্চ পর্বত গিরিপথ। দুটি পাস প্রাচীন কালে উত্তর থেকে উচ্চ হুনজা উপত্যকায় (যাকে গোজাল উপত্যকাও বলা হয়) দুটি প্রধান প্রবেশপথ ছিল। উপরন্তু, দুটি পাস ও দক্ষিণ থেকে চালাচিগু উপত্যকা এবং তাঘদুম্বাশ পামির পৌঁছানোর জন্য ব্যবহৃত পথ ছিল।
ইতিহাস
প্রাচীন কালে, মিন্টাকা পাস এবং কিলিক পাস তারিম অববাহিকা থেকে উত্তর ভারতে সবচেয়ে সংক্ষিপ্ত এবং দ্রুততম পথ ছিল, এবং একটি যা সাধারণত সারা বছর খোলা ছিল, তবে অত্যন্ত বিপজ্জনক এবং কেবল পায়ে হেঁটে ভ্রমণকারীদের জন্য উপযুক্ত ছিল। তাশকুরগান থেকে একজন দক্ষিণে মাত্র ৭০ কিলোমিটার (৪০ মাইল) অতিক্রম করে আধুনিক দিনের চালাচিগু নদীর সংযোগস্থলে যান। প্রায় ৮০ কিলোমিটার (৫০ মাইল) পশ্চিমে এই উপত্যকার পশ্চিমে একজন মিনতাকা পাস (এবং ৩০ কিলোমিটার (২০ মাইল) এগিয়ে, বিকল্প কিলিক পাস পর্যন্ত পৌঁছেছিল, যা উভয়ই উপরের হুনজার দিকে নিয়ে যায় যেখান থেকে কেউ কুখ্যাত রফিক বা "ঝুলন্ত প্যাসেজ" গিলগিত এবং কাশ্মীর বা গান্ধারন সমভূমিতে যেতে পারে।
বোঝাই প্রাণীদের মিনতাকা এবং কিলিক পাসগুলি উপরের হুনজাতে নিয়ে যাওয়া যেতে পারে (উভয়ই সারা বছর খোলা থাকে), তবে তারপরে কুলি (কুলিদের) দ্বারা গিলগিতে বোঝাই বহন করতে হবে (একটি ব্যয়বহুল এবং বিপজ্জনক অপারেশন)। সেখান থেকে, কার্গোগুলি আবার প্যাক পশুর উপর পুনরায় লোড করা যেতে পারে এবং হয় পূর্বে কাশ্মীরে এবং তারপরে তক্ষশীলায় (একটি দীর্ঘ পথ), বা পশ্চিমে চিত্রাল যা জালালাবাদ বা সোয়াত হয়ে পেশোয়ারে অপেক্ষাকৃত সহজ অ্যাক্সেস সরবরাহ করে।
হিমবাহ বরফের মোটামুটি সাম্প্রতিক অগ্রগতির আগ পর্যন্ত প্রাচীন কালে মিনটাকা পাসটিই ছিল প্রধান ব্যবহৃত। মিন্টাকা গিরিপথের হিমবাহের পর, কিলিক পাসটি চীন ও আফগানিস্তান থেকে আসা কাফেলাদের পছন্দের ছিল কারণ এটি প্রশস্ত, হিমবাহমুক্ত এবং কাফেলার প্রাণীদের জন্য যথেষ্ট চারণভূমি সরবরাহও ছিল।
"সেক্রেড রক অফ হুনজা"-তে অসংখ্য পেট্রোগ্লিফ রয়েছে যেখানে খারোস্থি শিলালিপির সাথে মাউন্টেড ঘোড়সওয়ার এবং আইবেক্স চিত্রিত করা হয়েছে যেখানে সাকা এবং পহলাভা শাসকদের উল্লেখ রয়েছে। ইতিহাসবিদরা মূল্যায়ন করেন যে মাউয়েস অবশ্যই খ্রিস্টপূর্ব প্রথম শতাব্দীতে তক্ষশীলা দখলের জন্য মিনতাকা বা কিলিক পাস দিয়ে কারাকোরাম রুট ব্যবহার করেছিলেন।
১৮৯০-এর দশকে ব্রিটিশরা রাশিয়ার বিপক্ষে গ্রেট গেমের অংশ হিসেবে পাসের কাছে আউটপোস্ট স্থাপন করে। অঞ্চলটি জরিপ করা হয়েছিল এবং রাশিয়ান আক্রমণের ক্ষেত্রে কিলিক পাসকে সহজেই প্রতিরক্ষাযোগ্য বলে মনে করা হয়েছিল। এটি সম্ভবত এলাকার সীমারেখাকে প্রভাবিত করেছে।
বর্তমান অবস্থা
খুঞ্জেরাব পাসের আরও দক্ষিণে নতুন কারাকোরাম হাইওয়ে নির্মাণের পর থেকে, পাসটি ব্যবহারের বাইরে পড়ে গেছে। ২০১০ এর দশকের শেষের দিকে, পাকিস্তানের দিকে, কিছু ট্রেকিং কোম্পানি আছে যারা কিলিক পাসে ভ্রমণের প্রস্তাব দেয়। চীনের দিকে, কিলিক পাসের চারপাশের পুরো উপত্যকা দর্শকদের জন্য বন্ধ করে দেওয়া হয়েছে; যাইহোক, এলাকার স্থানীয় বাসিন্দা এবং পশুপালকদের প্রবেশের অনুমতি দেওয়া হয়েছে।
উসমান কাদির
হাফিজ উসমান আব্দুল কাদির খান  (জন্ম: ১০ আগস্ট ১৯৯৩ ) একজন পাকিস্তানি ক্রিকেটার। তিনি ২০১০ সালে চীনের গুয়াংজুতে অনুষ্ঠিত এশিয়ান গেমসে ব্রোঞ্জ পদক বিজয়ী দলের অন্যতম অংশ ছিলেন। ২০২০ সালের নভেম্বরে তিনি পাকিস্তান জাতীয় ক্রিকেট দলের হয়ে আন্তর্জাতিক ক্রিকেট অঙ্গনে আত্মপ্রকাশ করেছিলেন।
ব্যক্তিগত জীবন
উসমান কাদির পাকিস্তানের অন্যতম প্রধান লেগ স্পিনার আবদুল কাদিরের ছেলে। এছাড়াও তার চাচা আলী বাহাদুর এবং ভাইদের মধ্যে ইমরান, রেহমান এবং সুলামান কাদির সকলেই প্রথম-শ্রেণীর ক্রিকেটে প্রতিনিধিত্ব করেছিলেন।
ঘরোয়া ক্রিকেট
২০১০ সালে নভেম্বরে, চীনের গুয়াংজুতে অনুষ্ঠিতব্য এশিয়ান গেমসে দলের অন্যতম সদস্য ছিলেন উসমান কাদির, যেখানে প্লে অফে শ্রীলঙ্কাকে হারিয়ে ৩য় স্থান অর্জন করে ব্রোঞ্জ পদক জিতেছিলেন তার দল।
আন্তর্জাতিক কর্মজীবন
২০১২ সালের অক্টোবরে অস্ট্রেলিয়ার বিপক্ষে সিরিজের জন্য পাকিস্তানের টি-টোয়েন্টি আন্তর্জাতিক (টি ২০ আই) দলে তার নাম ঘোষণা করা হয় কিন্তু শেষ পর্যন্ত তার খেলার সৌভাগ্য হয়নি।
যুনাইরাহ আল-রুমাইয়া
যুনাইরাহ আল-রুমাইয়া  (زنيرة الرومية, ছিলেন মুহাম্মদ স এর একজন সাহাবা। তিনি আবু বকর কর্তৃক মুক্ত করে দেয়া দাসীদের একজন ছিলেন৷
জীবনী
যুনাইরাহ বনু মাখজুম গোত্রের একজন উপপত্নী ছিলেন এবং উমর এর দাসী ছিলেন। তিনি মক্কায় ইসলাম গ্রহণকারীদের মধ্যে প্রথম ছিলেন। তার ইসলাম গ্রহণের খবর শুনে আবু জাহল তাকে মারধোর করে।
আবু বকর তাকে তার সঙ্গীসহ কিনে মুক্ত করে দেন।
জুনাইরাহ তার চোখের দৃষ্টিশক্তি হারালে কুরাইশগণ বলাবলি করতে থাকে যে আল-লাত এবং আল-উজ্জা তার দৃষ্টি শক্তি কেড়ে নিয়েছে। তখন সে উত্তর করে, "না, আল্লাহর ঘরের নামে, তোমরা মিথ্যা বলছো। আল লাত ও আল উজ্জা ক্ষতি বা উপকার করার ক্ষমতা রাখে না। তারা আমার কিছু করেনি। এটা আল্লাহর পক্ষ থেকে হয়েছে।"
ধ্বংসপ্রাপ্ত এলাকার দৃষ্টান্ত
কুরআনের দ্বিতীয় সূরা আল-বাকারার ২৫৯ নং আয়াতে একটি নীতিকথার উল্লেখ পাওয়া যায় যেখানে এক ব্যক্তি ধ্বংসপ্রাপ্ত এলাকার পাশ দিয়ে যাওয়ার সময় নিজেকে জিজ্ঞেস করে কীভাবে আল্লাহ কিয়ামতের দিনে মৃতদের জীবিত করবেন। এই গল্পটি ইসলামি ঐতিহ্যে বেশ জনপ্রিয় এবং মুসলিমরা বিশ্বাস করে এই কাহিনীটা সত্য এবং ঐতিহাসিক ঘটনা। গল্পে ব্যক্তির পরিচয় অজ্ঞাত এবং অগুরুত্বপূর্ণ।
এই ঘটনাটি আব্দুল্লাহ ইউসুফ আলী কিছু সংখ্যক বাইবেলীয় ঘটনা দ্বারা চিহ্নিত করেছেন। একটি চিহ্নিত ঘটনা হলো যিহিষ্কেলের শুকনো হাড়ের দৈব্যবানী। আরেকটি হলো ব্যাবিলনীয় বন্দিদশা থেকে ফিরে আসা নহিমিয়ের ধ্বংসপ্রাপ্ত জেরুসালেম এলাকার দর্শন। এবং কোহেন ইষ্রা, যার ব্যাপারে প্রায় একই ধরনের গল্প ইহুদি ঐতিহ্যে পাওয়া যায়। যদিও ইসলামি গবেষকরা মনে করে গল্পের ব্যক্তিটির পরিচয় খুব একটা গুরুত্বপূর্ণ নয়।
বর্ণনা
বর্ণনা করে যে একজন ব্যক্তি একটি ধ্বংসপ্রাপ্ত এলাকার পাশ দিয়ে যেতে থাকে যেখানে বসবাসরত মানুষ কয়েক প্রজন্ম পূর্বে মৃত্যুবরণ করেছিলো এবং তারপর ব্যক্তিটি নিজেকে জিজ্ঞেস করলো কীভাবে আল্লাহ শেষ বিচারের দিন মৃতদের জীবিত করতে পারবেন। কুরআন এরপর বর্ণনা করতে থাকে আল্লাহ সেই ব্যক্তিকে শত বছরের জন্য মৃত বানিয়ে রাখেন তারপর জীবিত করে তুলেন। আল্লাহ তারপর ব্যক্তিকে জিজ্ঞেস করলেন কতক্ষণ সময় পেরিয়ে গেছে বলে তার মনে হয়, এর জবাবে ব্যক্তিটি বললো হয়তো এক দিন বা এক বেলা, উত্তরের পর তাকে সত্যিটা বলা হয়।
অন্যদিকে যে খাবার ও পানীয় ব্যক্তিটি নিজের সাথে এনেছিলো সেগুলো ছিলো তাজা, যা দেখায় সবকিছুর উপরে আল্লাহর ক্ষমতা বিদ্যমান। লোকটার মৃত গাধার দেহটি কঙ্কালসার হয়ে গিয়েছিলো। তারপর আল্লাহর শক্তির জোরে তার নিজের চোখের সামনে গাধার হাড়গুলো জোড়া লেগে যায় এবং হাড়গুলোতে মাংস গজিয়ে যায় ফলে গাধাটি জীবিত হয়ে উঠে।
কুরআনের এই সংক্রান্ত আয়াতটি নিম্নরূপ: ""তুমি কি সে লোককে দেখনি, যে এমন এক জনপদ দিয়ে যাচ্ছিল যার বাড়ীঘরগুলো ভেঙ্গে ছাদের উপর পড়ে ছিল? সে বলল, মৃত্যুর পর কীভাবে আল্লাহ একে জীবিত করবেন? এরপর আল্লাহ তাকে একশত বছর মৃত রেখে পুনরায় জীবিত করেন। আল্লাহ বলেন: তুমি কতকাল অবস্থান করলে? সে বলল, একদিন বা একদিনের কিছু অংশ। আল্লাহ বললেন না, তুমি বরং একশত বছর অবস্থান করেছ। তোমার খাবার ও পানীয়ের দিকে লক্ষ্য কর তা অবিকৃত আছে এবং তোমার গাধার দিকে তাকাও, কারণ তোমাকে মানব জাতির জন্য নিদর্শনস্বরূপ করব। আর গাধার হাড়গুলোর দিকে তাকাও, কীভাবে সেগুলোকে যুক্ত করি ও মাংস দিয়ে ঢেকে দেই। যখন এই বাস্তবতা তার কাছে স্পষ্ট হলো, তখন সে বলল, আমি জানি যে, আল্লাহ সব বিষয়ে সর্বশক্তিমান।""
- কুরআন, সূরা ২ (আল-বাকারা), আয়াত ২৫৯,
নীতি গল্প
এই নীতি গল্প বিভিন্ন শিক্ষা প্রদানের উদ্দেশ্যে শেখানো হয়। প্রথমত, এই গল্প আমাদের দেখায় যে সময় আল্লাহর কাছে কিছুই নয় যার সময়ের উপর নিয়ন্ত্রণ রয়েছে। দ্বিতীয়ত এটা শেখায় যে জীবন, মৃত্যু ও পুনরুত্থান শুধুমাত্র আল্লাহর হাতেই। এবং এই তিনটি মানুষের হাতে নেই। তৃতীয়ত, বেশিরভাগ কুরআনের নীতি গল্পের মতো এটা নির্দেশ করে যে মানুষের ক্ষমতা কিছুই নেই এবনহ তার সমস্ত বিশ্বাস আল্লাহর উপর রাখা উচিত।
সাহিত্য
এই গল্পটি আর্জেন্টাইন লেখক জর্জ লুইস বর্গেস তার "এল মিলাগ্রো সিক্রেটো" (দ্যা সিক্রেট মিরাকোল) ছোটগল্পে পুনর্লিখিত হয়েছিলো।
রাধাকানাই ইউনিয়ন
রাধাকানাই ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।
অবস্থান
ফুলবাড়ীয়া উপজেলা সদর হতে ০৮ কিঃ মিঃ পূর্ব দিকে রাধাকানাই ইউনিয়নের অবস্থান। এর উত্তরে ফুলবাড়ীয়া ও দেওখোলা ইউপি,পশ্চিমে ফুলবাড়ীয়া ও কালাদহ ইউপি,দক্ষিণে আছিম ও মঠবাড়ী ইউপি পূর্বে ত্রিশাল ও ধানীখোলা ইউনিয়ন পরিষদ।
প্রশাসনিক এলাকা
১.দবরদস্তা ২.রাধাকানাই ৩.ধুরধুরিয়া ৪.রঘুনাথপুর ৫.পলাশতলী ৬.গোবিন্দপুর ৭ খালইপুড়া ৮.টুক্কিরপাড় ৯.চৌরঙ্গীরপাড় ১০.গাংবড়াইল
শিক্ষা
শিক্ষার হার :
শিক্ষা প্রতিষ্ঠান ১.রাধাকানাই উচ্চ বিদ্যালয় ২.দবরদস্তা আমিনা চৌধুরী উচ্চ বিদ্যালয় ৩.রঘুনাথপুর উচ্চ বিদ্যালয় ৪.পলাশতলী আমিরাবাদ উচ্চ বিদ্যালয় ৫.ধুরধুরিয়া আলিম মাদ্রাসা ৬.দবরদস্তা সরকারি প্রাঃ বিদ্যালয় ৭.রাধাকানাই সরকারি প্রাঃ বিদ্যালয় ৮.রঘুনাথপুর সরকারি প্রাঃ বিদ্যালয় ৯.দবরদস্তা দারুল হাবিব সিদ্দিকীয়া ফাজিল মাদ্রাসা ও এতিমখানা ১০.ফুরকানাবাদ এম আই দাখিল মাদ্রাসা ১১. ধুরধুরিয়া(বাজার)সরকারি প্রা: বিদ্যালয় ১২. ধুরধুরিয়া পশ্চিমপাড়া সরকারি প্রা: বিদ্যালয় ‌‌,13 কান্দাপাড়া দাখিল মাদ্রাসা ১৪ পলাশ উচ্চ বালিকা বিদ্যালয় ১৫ পলাশতলী দাখিল মাদ্রাসা, ১৬ লেনজিরপাড় দাখিল মাদ্রাসা ১৭ পলাশতলী পূর্ব সরকারী প্রাথমিক বিদ্যালয়, পলাশতলী বাজার সরকারী প্রথমিক বিদ্যালয়, পলাশতলী পশ্চিম সরকারী প্রাথমিক বিদ্যালয়
জনপ্রতিনিধি
বর্তমান চেয়ারম্যান-
পশ্চিমবঙ্গের নদনদীর তালিকা
পশ্চিমবঙ্গের বেশির ভাগ নদ-নদী উত্তরে হিমালয়ের পার্বত্য অঞ্চল থেকে অথবা পশ্চিমের ছোটনাগপুর মালভূমি অঞ্চল থেকে সৃষ্টি হয়ে এই রাজ্যের ওপর দিয়ে দক্ষিণ বা দক্ষিণ-পূর্ব দিকে বয়ে গিয়েছে।হিমালয়ের পার্বত্য অঞ্চল থেকে সৃষ্ট নদ-নদীগুলি বরফ গলা জলে পুষ্ট বলে সারা বছর জল থাকে।পশ্চিমের মালভূমি অঞ্চলে সৃষ্ট নদ-নদীগুলি বর্ষার জলে পুষ্ট বলে বর্ষাকাল ছাড়া বছরের অন্য সময় বিশেষ করে ফাল্গুন-চৈত্র মাসে জল খুব কমে যায় অথবা একদমই জল থাকেনা। পশ্চিমবঙ্গের ভূমিরূপের অবস্থান অনুযায়ী গঙ্গা, ইছামতি, রূপনারায়ণ ইত্যাদি নদ-নদীগুলোত জোয়ার-ভাটা খেলে অর্থাৎ জোয়ারের সময় বঙ্গোপসাগরের লবণাক্ত জল হলেও সারা বছর জলের জোগান থাকে। অন্যদিকে রাঢ় অঞ্চলের কংসাবতীর মতো নদীগুলোর অবস্থান উঁচু থাকায় জোয়ারের জল ঢোকেনা। ফলে সম্বৎসর বর্ষা ভালো হলে জল থাকে, আর না-হলে নদীবক্ষ শুকিয়ে যায়।
এই বৈচিত্র্যের ওপর ভিত্তি করে পশ্চিমবঙ্গের নদ-নদীকে চার ভাগে ভাগ করা যায় -
ইশ্মায়েল
ইশ্মায়েল বা ইসমাʿঈল (יִשְׁמָעֵאל Yīšmāʿēʿl; Ἰσμαήλ Ismaḗl; إِسْمَاعِيْل; Ismael) হলেন তানাখ ও কোরআনে উল্লিখিত একজন ব্যক্তিত্ব এবং ইহুদিধর্ম, খ্রিষ্টধর্ম ও ইসলাম অনুসারে অব্রাহামের প্রথম পুত্র। তিনি অব্রাহাম ও সারার মিস্রীয়া দাসী হাগারের গর্ভে জন্মগ্রহণ করেছিলেন । আদিপুস্তক অনুসারে, তিনি ১৩৭ বছর বয়সে মৃত্যুবরণ করেন ।
খ্রীষ্টীয় ও ইসলামি ঐতিহ্য ইশ্মায়েলকে ইশ্মায়েলীয় ও আরব জাতির পূর্বপুরুষ এবং কায়দারের পিতৃকুলপতি বিবেচনা করে। মুসলিম ঐতিহ্য অনুসারে নবী ইসমাইল ও তার মাতা হাজেরা মক্কার কাবার নিকটে অর্ধবৃত্তাকার হিজর ইসমাইল দেয়াল দ্বারা সীমানির্দেশিত অঞ্চলে সমাহিত রয়েছেন।
বাইবেলে উল্লেখ
বাইবেলে তার উল্লেখ ইশমায়েল নামে, সেখানে তার পিতার নাম উচ্চারিত হয় 'আব্রাহাম' হিসেবে।
ফ্রেডরিক সামনার ব্র্যাকেট
ফ্রেডরিক সামনার ব্র্যাকেট একজন মার্কিন পদার্থবিজ্ঞানী এবং স্পেক্ট্রোস্কপিস্ট। তিনি পোমোনা কলেজ থেকে গ্র্যাজুয়েট হন এবং মাউন্ট উইলসন অবজারভেটরিতে পর্যবেক্ষক হিসেবে কাজ করেন। তিনি সূর্যের অবলোহিত বিকিরণ পর্যবেক্ষণ করেন। তিনি জনস হপকিন্স বিশ্ববিদ্যালয় থেকে ১৯২২ সালে পদার্থবিজ্ঞানে ডক্টরেট ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলেতে পদার্থবিজ্ঞানে শিক্ষকতা করেন। তিনি ১৯৩৬ সালে ন্যাশনাল ইন্সটিটিউট অব হেলথ এ বায়োফিজিক্স গবেষণার পরিচালক নিযুক্ত হন।
২০২৩ জিব্রাল্টার ত্রিদেশীয় সিরিজ
সিরিজে অপরাজিত চ্যাম্পিয়ন হয় পর্তুগাল।
পয়েন্ট তালিকা
চ্যাম্পিয়ন
কমপিউটার জগৎ
কমপিউটার জগৎ বাংলাদেশ থেকে প্রকাশিত একটি তথ্যপ্রযুক্তি বিষয়ক ম্যাগাজিন। এটি ১৯৯১ সাল থেকে নিয়মিত প্রকাশিত হচ্ছে। এটি বাংলাদেশের প্রথম তথ্য ও যোগাযোগ প্রযুক্তি ভিত্তিক ম্যাগাজিন যার প্রতিষ্ঠাতা অধ্যাপক আব্দুল কাদের। কমপিউটার জগৎ কর্তৃপক্ষ ২০১৫ সালে বার্ষিক ই-বাণিজ্য মেলার আয়োজন করেছিল।
ইতিহাস
১৯৯১ সালের মে মাসের প্রথম দিনে কমপিউটার জগৎ-এর প্রথম সংখ্যাটি প্রকাশিত হয়। তথ্যপ্রযুক্তি বিষয়ের ওপর বাংলাদেশের প্রথম বাংলা সাময়কী হিসেবে এই পত্রিকাটি আত্মপ্রকাশ করে। কমপিউটার জগৎ-এর সূচনাসংখ্যার প্রতিপাদ্য ছিল: জনগণের হাতে কমপিউটার চাই। ২০০৩ সাল থেকে পত্রিকাটির প্রতিষ্ঠাতা আবদুল কাদেরের অবর্তমানে কার্যত নাজমা কাদের কমপিউটার জগৎ-এর হাল ধরেন।
কার্যক্রম
বাংলাদেশের আইসিটি সেক্টরের উন্নয়নের লক্ষ্যে ২০১৪ সালের ২৪ আগস্টে বাংলাদেশ কম্পিউটার সোসাইটি (বিসিএস) এবং মাসিক কমপিউটার জগৎ একত্রে কাজ করার সিদ্ধান্ত নেয়।
ডাব্লিউডাব্লিউএফ নর্থ আমেরিকান চ্যাম্পিয়নশিপ
দ্য ডাব্লিউডাব্লিউএফ নর্থ আমেরিকান হেভিওয়েট চ্যাম্পিয়নশিপ (বাংলাঃ ডাব্লিউডাব্লিউএফ উত্তর আমেরিকার ভারী ওজনশ্রেনী শিরোপা) ১৯৭৯ সালে পেশাদার কুস্তি সংস্থা ওয়ার্ল্ড ওয়াইড রেসলিং ফেডারেশন(ডাব্লিউডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রতিষ্ঠিত একটি মহাদেশীয় শিরোপা। ১৯৭৯ সালের ১৩ ফেব্রুয়ারি শিরোপাটি প্রতিষ্ঠা করা হয়। পরের মাসে ডাব্লিউডাব্লিউডাব্লিউএফ তাদের নাম পরিবর্তন করে ওয়ার্ল্ড রেসলিং ফেডারেশন (ডাব্লিউডাব্লিউএফ) রাখে, একারণে শিরোপাটির নামের পরিবর্তন ঘটে। ১৯৭৯ হতে ১৯৮১ সাল পর্যন্ত বেশ স্বল্পসময়ের জন্য শিরোপাটি সক্রিয় ছিল। টেড ডিবিয়াসি এই চ্যাম্পিয়নশিপের প্রথম এবং সেইজি সাকাগুচি সর্বশেষ শিরোপাধারী ছিলেন। শিরোপাটিকে ডাব্লিউডাব্লিউই ইন্টারকন্টিনেন্টাল চ্যাম্পিয়নশিপের আত্মিক পূর্বসূরী ধরা হয়। একটি কল্পিত এক-রাত্রীর প্রতিযোগিতায় কাল্পনিক দক্ষিণ আমেরিকান হেভিওয়েট চ্যাম্পিয়নশিপের সাথে উত্তর আমেরিকার এই শিরোপাটি একীকরণ করে প্যাট প্যাটারসনকে প্রথম ইন্টারকন্টিনেন্টাল চ্যাম্পিয়ন ঘোষণা করা হয়। ১৯৮১ সালের ২৩ এপ্রিল, ডাব্লিউডাব্লিউএফ শিরোপাটি নিস্ক্রিয় করে।
২০১৮ সালের মার্চে, ডাব্লিউডাব্লিউই তাদের এনএক্সটি ব্র্যান্ডের জন্য এনএক্সটি উত্তর আমেরিকান চ্যাম্পিয়নশিপ শিরোনামে একটি নতুন শিরোপা প্রতিষ্ঠা করে। এই নতুন শিরোপাটির ইতিহাস মূল নর্থ আমেরিকান হেভিওয়েট চ্যাম্পিয়নশিপের ইতিহাসের সাথে সম্পর্কিত নয়।
শিরোপাধারী ও শিরোপা সংখ্যা
মোট তিনজন কুস্তিগির এই শিরোপা জয় করেন। টেড ডিবিয়াসি প্রথম শিরোপাধারী। তিনি সবচেয়ে কম ১২৬ দিন শিরোপাটি ধরে রাখেন। সেইজি সাকাগুচি সর্বশেষ শিরোপাধারী। তিনি শিরোপাটি নিষ্ক্রিয় হওয়ার আগ পর্যন্ত ৫৩২ দিন চ্যাম্পিয়ন ছিলেন।
আয়া উয়েটো
আয়া উয়েটো (জন্ম: ১৪ সেপ্টেম্বর, ১৯৮৫) হচ্ছেন একজন জাপানি অভিনেত্রী, গায়িকা এবং টেলিভিশন ব্যক্তিত্ব। ১৯৯৭ সালে, আয়া উয়েটো সপ্তম জাপান বিশোজো প্রতিযোগিতায় অংশগ্রহণ করেন, যেখানে তিনি বিশেষ জুরি পুরস্কার জিতেছিলেন। এর পরপরই, আয়া উয়েটো প্রতিভা সংস্থা অস্কার প্রমোশনে যোগদান করে এবং গান, নাচ ও অভিনয়মূলক শিক্ষা গ্রহণ শুরু করেন। ১৯৯৯ সালে, তিনি তিনজন জাপান বিশোজো প্রতিযোগিতা অংশগ্রহণকারীদের সাথে মেয়ে গ্রুপ জেড-১ গঠন করেন। ২০০২ সালের পরে সেই বছরটিতে গ্রুপটি বিচ্ছিন্ন হয়ে যায়, আয়া উয়েটো পনি ক্যানিয়নের সাথে স্বাক্ষরিত হন এবং "পিওরনেস" প্রকাশ করেন যেটি তার প্রথম একক প্রধান শিল্পী হিসেবে প্রথম গান। তিনি পাঁচটি স্টুডিও অ্যালবাম প্রকাশ করেছেন যা অরিকন শীর্ষ দশটি এককের মধ্যে স্থান পেয়েছে।
তের বছর বয়সে, আয়া উয়েটো ১৯৯৯ সালের রোমাঞ্চকর "স্যাটসিজিনশা: কিলার অফ পারাইসো"-এ অভিনয় শুরু করেন। ২০০১ সালে, আয়া উয়েটো টোকিও ব্রডকাস্টিং সিস্টেমের নাটক ৩-নেন বি-গুমি কিনপাচি-সেনসেই-এ উপস্থিত হয়েছেন। একটি হাই স্কুল ছাত্রের লিঙ্গ বর্ণমালার সাথে তার ছবির সমালোচনার জন্ম দেয়। অতঃপর তিনি অনেক নেতৃস্থানীয় ভূমিকা ও বিজ্ঞাপনের অনুমোদন লাভ করেন, আয়া উয়েটো জাপানের সবচেয়ে স্বীকৃত মুখগুলির একটি হিসাবে প্রতিষ্ঠিত হয়। ২০০৪ সাল থেকে, আয়া উয়েটো পাঁচবার সিম রাওয়ালির বার্ষিক শিরোনামে উপস্থিত হয়েছেন। আয়া উয়েটো দুটি টেলিভিশন ড্রামা একাডেমী অ্যাওয়ার্ডস জিতেছেন - একটি সেরা অভিনেত্রীর জন্য এবং অপরটি সেরা সাহায্যকারী অভিনেত্রীর জন্য।
আয়া উয়েটো ২০০৩ সালের ব্লকবাস্টার চলচ্চিত্র "আজুমি"-এর র‍্যুহেই কিটামুরা র নেতৃত্বাধীন চরিত্রে বড় পর্দার দিকে অগ্রসর হন, যা তাকে সেরা অভিনেত্রীর জন্য জাপান একাডেমি পুরস্কারের জন্য মনোনয়ন প্রদান করে। তিনি তার উত্তরসূরী, "আজিমী ২: ড্যাথ এন্ড লাভ" (২০০৫) এবং "থেরোমে রোমে" (২০১২), মারি ইয়ামাজাকি র মাঙ্গা সিরিজের একই নামকরণে অভিনয় করতে গিয়েছিলেন। ২০১৭ সালে, আয়া উয়েটোর নাটক সিরিজ "হিরুগাও"র বৈশিষ্ট্য চলচ্চিত্র অভিযোজনে অভিনয় করেছেন।
প্রারম্ভিক জীবন এবং ক্যারিয়ার
আয়া উয়েটো হিরোকেদানের বাবা এবং ওকিনাওয়ান মায়ের ঘরে টোকিও র নেমিরায় জন্মগ্রহণ করেন। আয়া উয়েটোর অভিষেকের পর তার বাবা মা তালাকপ্রাপ্ত হয়। তার একজন বয়স্ক ভাই, শুন এবং ছোট ভাই মাকোতো সহ তিন ভাই বোন ছিল। একটি অপেক্ষাকৃত দরিদ্র ক্রমবর্ধমান পরিবার হওয়া সত্ত্বেও, আয়া উয়েটো পিয়ানো, আধুনিক ব্যালে, সাঁতার এবং জিমন্যাস্টিকস শিক্ষালাভ করেছেন। তার মূলত একজন বিনোদনকারী হতে কোন উচ্চাকাঙ্খা ছিল; তিনি পরিবর্তে একটি প্রাক স্কুলের শিক্ষক হতে চেয়েছিলেন।
মুঘল সম্রাট
মুঘল সম্রাটরা, ১৬ শতকের শুরু থেকে ১৯ শতকের মাঝামাঝি পর্যন্ত ভারতীয় উপমহাদেশে মুঘল সাম্রাজ্যের সম্প্ররসারণ করেন। তাদের সাম্রাজ্য মূলত আধুনিক ভারত, পাকিস্তান, আফগানিস্তান এবং বাংলাদেশ নিয়ে গঠিত ছিল। মুঘলরা মধ্য এশিয়ার তৈমুর বংশের উত্তর পুরুষ। এই সাম্রাজ্য ১৮ শতকে দুর্বল হয়ে পড়ে। ব্রিটিশ শাসকর কর্তৃক ১৮৫৭ সালে সর্বশেষ মুঘল সম্রাট দ্বিতীয় বাহাদুর শাহ কে ক্ষমতাচ্যুত করার মাধ্যমে মুঘল সাম্রাজ্যের অবসান ঘটে। মুঘলরা একই সাথে তৈমুর লং এবং চেঙ্গিস খানের বংশধর ছিলেন। মুঘলদের ভিতরে বেশ কিছু সংখ্যক রাজপুত এবং পারস্যদেশীয় সদস্য ছিল। কারণ অনেক মুঘল সম্রাট পারস্যদেশীয় রাজকন্যা অথবা রাজপুত রাজকন্যাদের গর্ভে জন্মগ্রহণ করেছিলেন। শুধুমাত্র মুঘল সম্রাট বাবর এবং হুমায়ুন ছিলেন প্রকৃত মধ্য এশীয়। আকবর ছিলেন অর্ধেক ইরানি কারণ তার মা ছিলেন পারস্য বংশোদ্ভূত। জাহাঙ্গীর ছিলেন একজন অর্ধ রাজপুত এবং আংশিক পারস্যদেশীয়। সম্রাট জাহাঙ্গীর ছিলেন এক তৃতীয়াংশ রাজপুত। তারা ভারতীয় উপমহাদেশের একটি বিরাট অংশ জুড়ে তাদের সাম্রাজ্যর বিস্মৃত ছিল। তাদের সাম্রাজ্যের পরিধি বাংলা থেকে কাবুল এবং পশ্চিমের সিন উত্তরের কাশ্মীর এবং দক্ষিণে কাবেরী পর্যন্ত বিস্তৃত ছিল। সেই সময় এই বিশাল এলাকার জনসংখ্যা ছিল ১১০ থেকে ১৫০ মিলিয়ন। এই জনসংখ্যা তখনকার পৃথিবীর এক চতুর্থাংশ। মুঘল সম্রাট সাম্রাজ্যের বিস্তৃতি ছিল ৪ মিলিয়ন বর্গকিলোমিটার অথবা ১.২ মিলিয়ন বর্গ মাইল।
মুঘল সাম্রাজ্য
প্রথম মুঘল সম্রাট বাবর তার পিতার দিক থেকে সরাসরি তৈমুর লং এর বংশধর ছিলেন। এবং মাতার দিক থেকে তিনি চেঙ্গিস খানের বংশধর ছিলেন। বাবর মাত্র ১৪ বছর বয়সে তার পিতার রাজ্য থেকে সেহবাণী খান কর্তৃক বিতাড়িত হবার পর ভারতে আগমন করেন। ১৫২৬ সালে প্রথম পানিপথের যুদ্ধে জয় লাভ করার পর বাবর ভারতে তার রাজ্য প্রতিষ্ঠা করে। বাবরের পুত্র হুমায়ূনের সময় সাম্রাজ্যের অবস্থা বেশ নাজুক হয়ে পড়ে। বিদ্রোহীরা তাকে ভারতবর্ষ থেকে বিতাড়িত করে। তিনি পারস্যে পলায়ন করেন। ইরানের হুমায়ুনের নির্বাসিত সময় পশ্চিম এশীয় সংস্কৃতির সাথে মুঘল দরবারে একটি যোগসূত্র স্থাপিত হয়। ১৫৫৫ সালে হুমায়ুন যুদ্ধ জয়ের মাধ্যমে ভারতে তার সাম্রাজ্যঃ পুনরুদ্ধার করেন। কিন্তু এর কিছুদিন পরই তিনি একটি মারাত্মক দুর্ঘটনায় মারা যান। সম্রাট হুমায়ুনের শিশুপুত্র আকবর, বৈরাম খান নামে একজন উজিরের তত্বাবধানের সিংহাসনে আরোহণ করেন। সম্রাট বাবর এর আমলে ভারতে মুঘল সাম্রাজ্য সু সংঘটিত হয়। তিনি ভারতের একটি অনুগত সামরিক অভিজাত শ্রেণী তৈরী করতে পেরেছিলেন এবং একটি আধুনিক সরকার ব্যবস্থা প্রণয়ন করেছিলেন। বাবর এর আমলে ভারতে সাংস্কৃতিক বিকাশক ত্বরান্বিত হয়েছিল। একইসাথে আকবর ইউরোপীয় ব্যবসা প্রতিষ্ঠানগুলোর সাথে ব্যবসা বৃদ্ধি করেছিলেন। আব্রাহাম ইরানি নামে একজন ভারতীয় ঐতিহাসিক উল্লেখ করেন সেসময় বিদেশিরা মুঘল সাম্রাজ্যের জাঁকজমকপূর্ণ ঐশ্বর্য দেখে মুগ্ধ হত। সে সময় জাতীয় সম্পদের এক চতুর্থাংশের মালিক ছিল মাত্র ৬৫৫ টি পরিবার। যখন ভারতের ১২০ মিলিয়ন জনসংখ্যা একটি বড় অংশ দারিদ্র্যে নিমজ্জিত ছিল। ১৫৭৮ সালে আকবর বাঘ শিকার করতে গিয়ে কিছুটা অসুস্থ হয়ে পড়েন। ধারণা করা হয় তিনি মৃগী রোগে আক্রান্ত ছিলেন। সেই সময় ইসলাম ধর্মে তার মোহমুক্তি ঘটে। তিনি হিন্দু এবং ইসলাম ধর্মের মিশ্র একটি ধর্মের প্রতি আকৃষ্ট হয়ে পড়েন। আকবর ধর্মীয় স্বাধীনতার বিষয়টি নিশ্চিত করেন এবং দ্বীন-ই-ইলাহী নাম একটি নতুন ধর্ম প্রতিষ্ঠা করেন। আকবরের পুত্র জাহাঙ্গীর মোগল সাম্রাজ্যকে উন্নতির শিখরে নিয়ে যায়। তিনি আফিমে আসক্ত ছিলেন। মাঝেমধ্যে তিনি রাষ্ট্রীয় কাজে উদাসীনতার পরিচয় দিতেন। এক পর্যায়ে প্রাসাদ ষড়যন্ত্রের শিকার হন। জাহাঙ্গীরের পুত্র সম্রাট শাহজাহানের আমলে মুঘলরা অত্যন্ত জাঁকজমকপূর্ণ ও বিলাসী জীবনে অভ্যস্ত হয়ে পড়ে। তাজমহল সেসময়কার সবচেয়ে বড় উদাহরণ। সে সময় সরকারের ব্যয়, আয় এর চাইতে অনেক বেশি ছিল।
আরঙ্গজেব এর আমলে মুঘল সাম্রাজ্য রাজনৈতিকভাবে সুসংগঠিত এবং শক্তিশালী থাকলেও ধর্মীয় বিভেদ মুঘল সাম্রাজ্যের স্থায়িত্ব কে অনিশ্চিত করে তোলে। আরঙ্গজেব দক্ষিণ এশিয়ার প্রায় সব অঞ্চলেই মুঘল সাম্রাজ্যের অন্তর্ভুক্ত করেছিলেন। কিন্তু ১৭০৭ সালে তার মৃত্যুর পর সাম্রাজ্যে বিদ্রোহ দেখা দেয়। আরঙ্গজেব তার পূর্বপুরুষের রাজ্য মধ্য এশিয়ার তুরান জয় করতে চেয়েছিলেন। কিন্তু তিনি তাতে সফল হননি। আওরঙ্গজেব দাক্ষিণাত্য বিজয়ের অভিযানে জয়লাভ করলেও যুদ্ধে প্রচুর লোকবল ও সম্পদ ক্ষয় হয়। আরঙ্গজেব এর জন্য আরেকটি সমস্যা ছিল যে তার সেনাবাহিনীর ভিত্তি ছিল মূলত উত্তর ভারতের অভিজাত শ্রেণী তারাই অভিযানের জন্য প্রয়োজনীয় রসদ ও অশ্বারোহী বাহিনী সরবরাহ করত। অটোমান সাম্রাজ্যের মত কোন জেনিসারি বাহিনী মুঘলদের ছিল না। দীর্ঘ দাক্ষিণাত্যের যুদ্ধ আরঙ্গজেব এর অন্যান্য সফলতা কে অনেকটাই ম্লান করে দিয়েছিল। ১৭ শতকের শেষে অভিজাত শ্রেণী মুঘল সম্রাটদের অভিযানে সেনাবাহিনী এবং অন্যান্য রসদ সরবরাহ করতে অনিচ্ছুক হয়ে পড়ে। এর কারণ হলো অভিযানের সফলতার পর ভূসম্পত্তি এবং অন্যান্য সম্পত্তি প্রাপ্তির যে সম্ভাবনা তা ধীরে ধীরে কমে আসছিল। আওরঙ্গজেবের পুত্র শাহ আলম তার পিতার ধর্মভিত্তিক রাজনীতি পরিহার করে প্রশাসনে একটি সংস্কার আনতে সচেষ্ট হন। ১৭১৯ সালে তার মৃত্যুর পর সমগ্র মুঘল সাম্রাজ্য এক বিশৃংখল পরিস্থিতির মুখোমুখি হয়। পরপর চারজন সম্রাট সিংহাসনে অধিষ্ঠিত হন।
সম্রাট মোহাম্মদ শাহ এর শাসন আমলে মুঘল সাম্রাজ্যের ভাঙ্গন শুরু হয়। মধ্য ভারতের একটি বিরাট অংশ মুঘলদের হাতছাড়া হয়ে মারাঠাদের নিয়ন্ত্রণে চলে যায়। একটি এলাকার সামরিক নিয়ন্ত্রণ নেয়ার জন্য মুঘলরা সবসময় একটি কৌশল অবলম্বন করতো। তারা এলাকার একটি দুর্গ দখল করতো এবং সেটি কে কেন্দ্র রূপে ব্যবহার করে আশেপাশের শত্রু সেনাদের প্রতিহত করত। মুঘলরা খোলা যুদ্ধের ময়দানে শত্রুর মোকাবেলা করে তাদের নিশ্চিহ্ন করতে বেশি পারদর্শী ছিল। এই কৌশলটি ছিল অত্যন্ত ব্যয়বহুল। অপরদিকে হিন্দু মারাঠারা সম্মুখ সমরে অবতীর্ণ হতো না। বরং তারা গেরিলা যুদ্ধের মাধ্যমে এম্বুস এবং ছোটখাটো আক্রমণের মাধ্যমে মুঘল বাহিনীর রসদ সরবরাহ কে পর্যুদস্ত করতো। মারাঠারা কুখ্যাত লুটেরা ছিলো। তারা দ্রুত শত্রুপক্ষ ও তাদের রাজ্য লুটপাত করতো। মারাঠাদের উপযুক্ত গোলন্দাজ বাহিনী এবং অশ্বারোহী সেনাবাহিনী না থাকায় তারা সরাসরি মুঘলদের দুর্গ আক্রমণ করত না। মুঘলদের সামরিক সরঞ্জাম সরবরাহ সরবরাহে বাধা প্রদান ও তা ধ্বংস করে দুর্গে অবস্থানরত মুঘল সেনাদের আত্মসমর্পণে বাধ্য করতো। মুঘল সেনাপতিরা মারাঠাদের এই যুদ্ধ কৌশলের বিরুদ্ধে পাল্টা কোন কৌশল গ্রহণ না করায় ক্রমেই মধ্য ভারতের অনেক এলাকা তাদের হাতছাড়া হয়ে যায়। পারস্য সম্রাট সম্রাট নাদির শাহের ভারত অভিযানের পর মুঘল সাম্রাজ্যের শক্তি এবং গৌরব অনেকটাই কমে আসে। অনেক সামন্ত শাসকরা স্বাধীনভাবে তাদের রাজ্য শাসন করতে থাকে। যদিও শুধু মুসলিম অভিযাত্রায় নয়, মারাঠা হিন্দু এবং শিখ নেতৃবৃন্দ মুঘল সম্রাটকে ভারতের আনুষ্ঠানিক সার্বভৌমত্বের প্রতীক হিসেবে মেনে চলত।
পরবর্তী দশকে আফগান, শিখ এবং মারাঠারা নিজেদের মধ্যে যুদ্ধে জড়িয়ে পড়ে। মুঘল সম্রাট দ্বিতীয় শাহ আলম সাম্রাজ্যের অখণ্ডতা রক্ষা করতে ব্যর্থ চেষ্টা করেন। শেষ পর্যন্ত তাকে বাইরের শক্তির দ্বারস্থ হতে হয়। ১৭৮৪ সালে মারাঠারা দিল্লীর সালতানাতের পরিরক্ষাকারি হিসাবে ঘোষিত হয়। দ্বিতীয় অ্যাংলো মারাঠা যুদ্ধের পূর্ব পর্যন্ত এই ব্যবস্থা বজায় থাকে। এরপরে ব্রিটিশ ইস্ট ইন্ডিয়া কোম্পানি দিল্লির মুঘল বংশের পরিরক্ষাকারী হিসেবে আবির্ভূত হয়। তখন ব্রিটিশ ইস্ট ইন্ডিয়া কোম্পানি প্রাক্তন মুঘল সাম্রাজ্যের একটি বড় অংশ নিয়ন্ত্রণ করতো। ১৮৫৭-৫৮ সালের সিপাহী বিপ্লব ব্যর্থ হলে, ব্রিটিশ সরকার শেষ মুঘল সম্রাট বাহাদুর শাহকে সিংহাসনচ্যুত করে এবং রেঙ্গুনে নির্বাসিত করে। সেই সাথে বিলুপ্ত হয় মুঘল সাম্রাজ্যের।
জোহান জ্যাকব বামার
জোহান জ্যাকব বামার একজন সুইস গণিতবিদ এবং গাণিতিক পদার্থবিজ্ঞানী।
জীবনী
বামার সুইজারল্যান্ডের লাউসেনে জন্মগ্রহণ করেন। তিনি ১৮৪৯ সালে ইউনিভার্সিটি অব বাসেল থেকে পিএইচডি ডিগ্রি অর্জন করেন।
অক্ষীয় অয়নচলন
thumb|right|[[পৃথিবীর অক্ষের আহ্নিক বা দৈনিক (সাদাতীর) ও অক্ষীয় (সাদাবৃত্ত) অয়নচলন বা পথচলন পৃথিবী নিজের আবর্তনশীল অক্ষকে (লালরেখা) ঘিরে দৈনিক এক আবর্তন করে (সাদা তীর) আর স্বাাবর্তনী এ অক্ষটি নিজেও মন্থরগতিতে প্রায় ২৬,০০০ বছরে এক ঊর্ধ্ব-নিম্নবৃত্তীয় স্ব আবর্তন (সাদা বৃত্ত) পূর্ণ করে ।]]
জ্যোতির্বিজ্ঞানে অক্ষীয় অয়নচলন হচ্ছে কোনো জ্যোতির্বস্তুর আবর্তনশীল অক্ষকে ঘিরে অভিকর্ষ-প্রভাবিত মন্থর ও অবিরল দোলিত চলন বা স্থান-পরিবর্তন ।
অক্ষীয় অয়নচলন বলতে সুনির্দিষ্টভাবে পৃথিবীর আবর্তন-অক্ষের অবিরল দোলিত চলনকেই বুঝায় যা, হেলেদুলে-ঘূর্ণায়মান একটি লাটিমের মতো , প্রায় ২৬,০০০ বছরব্যাপী এক চক্রে শীর্ষ-মিলিত এক জোড়া কোণ তৈরী করে ।
সাধারণত অয়নচলন বলতে চলনগতির এ মুখ্যাংশকেই বুঝায় ; কারণ পৃথিবীর অক্ষের সমরেখনে অন্যান্য পরিবর্তন, যেমন : অক্ষচলন ও মেরুচলন , মাত্রায় ক্ষীণ ।
পরিবর্তনীয় মেরুতারা
right|thumb|350px|ক্রান্তিবৃত্তীয় উত্তর মেরু ঘিরে পৃথিবী-অক্ষের অয়নচলন left|thumb|350px|ক্রান্তিবৃত্তীয় দক্ষিণ মেরু ঘিরে পৃথিবী-অক্ষের অয়নচলন
সৌরভ গুর্জার
সৌরভ গুর্জার  একজন পেশাধারী মল্লযুদ্ধকারক এবং অভিনেতা। তাকে পৌরাণিক টিভি শো মহাভারতের ভীম চরিত্রের জন্যই বেশি জানা যায়।
শিনতারো কাতসু
শিনতারো কাতসু (জাপানি: 勝 新太郎, হেপবার্ন: Katsu Shintarō, ২৯শে নভেম্বর ১৯৩১ - ২১শে জুন ১৯৯৭) ছিলেন একজন জাপানি অভিনেতা, গায়ক, প্রযোজক ও পরিচালক। তিনি ১৯৭১ সালে শ্রেষ্ঠ পরিচালনা বিভাগে মাইনিচি চলচ্চিত্র পুরস্কার অর্জন করেন।
কাতসু অভিনেত্রী তামাও নাকামুরার স্বামী ও অভিনেতা রুইতারো গানের পিতা।
প্রারম্ভিক জীবন
কাতসু ১৯৩১ সালের ২৯শে নভেম্বর টোকিওর ফুকাগাওয়াতে জন্মগ্রহণ করেন। তার জন্মনাম তোশিও ওকুমুরা (奥村 利夫)। তার পিতা কাতসুতোজি কিনেয়া ছিলেন একজন কাবুকি পারফরমার, যিনি নাগাউতা গান ও শামিসেন বাজানোর দক্ষতার জন্য প্রসিদ্ধ ছিলেন। কাতসুর বড় ভাই তোমিসাবুরা ওয়াকায়ামা ছিলেন একজন অভিনেতা। তিনি শৈশব থেকে নাগাউতা গানের তালিম নেন এবং ১৭ বছর বয়স থেকে তা পরিবেশনা শুরু করেন।
কর্মজীবন
কাতসু শামিসেন বাদক হিসেবে তার কর্মজীবন শুরু করেন। কিন্তু তার পিতা ও বড় ভাইয়ের সাথে মার্কিন যুক্তরাষ্ট্রে এক আজুমা কাবুকি সফরে যাওয়ার সময় তিনি খেয়াল করেন অভিনয়ে পারিশ্রমিক ও সম্মাননা বেশি, ফলে তিনি অভিনয় শুরু করার সিদ্ধান্ত নেন। এই সফর থেকে জাপানে ফিরে এসে তিনি দাইয়ি মুভি কোম্পানিতে যোগ দেন এবং ১৯৫৪ সালে হানা নো বিয়াক্কোতাই চলচ্চিত্রে ক্ষুদ্র ভূমিকায় অভিনয় করেন। ১৯৬০-এর দশকে তিনি তিনটি দীর্ঘ চলচ্চিত্র ধারাবাহিকে অভিনয় করেন, সেগুলো হল আকুমিও ধারাবাহিক, হুদলুম সোলজার ধারাবাহিক ও জাতোইচি ধারাবাহিক।
মৃত্যু ও শ্রদ্ধাঞ্জলি
শিনতারো কাতসু মাথা ও ঘাড়ের ক্যান্সারে আক্রান্ত হয়ে ১৯৯৭ সালের ২১শে জুন মারা যান।
মাঙ্গা ধারাবাহিক ওয়ান পিস-এর ফুজিতোরা চরিত্রটি তার অনুকরণে নির্মিত।
নাফিস বিন যাফর
নাফিস বিন যাফর (জন্ম: অক্টোবর ৮, ১৯৭৮) একজন যুক্তরাষ্ট্র প্রবাসী বাংলাদেশী সফটওয়্যার প্রকৌশলী এবং অ্যানিমেশন বিশেষজ্ঞ। নাফিস প্রথম বাংলাদেশী ব্যক্তি হিসেবে ২০০৭ সালে একাডেমি অব মোশন পিকচার আর্টস অ্যান্ড সায়েন্সেস কর্তৃক দেওয়া বৈজ্ঞানিক ও প্রযুক্তিগত পুরস্কার জেতেন। হলিউডের পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড চলচ্চিত্রে ফ্লুইড অ্যানিমেশনের জন্য বৈজ্ঞানিক ও প্রযুক্তিগত বিভাগে ডিজিটাল ডোমেইন নামক ভিজ্যুয়াল ইফেক্টস ডেভেলপার কোম্পানির হয়ে দুই সহকর্মী ডাগ রোবেল ও রিয়ো সাকাগুচি সাথে নাফিস এ পুরস্কার জেতেন। ২০১৫ সালে তিনি দ্বিতীয়বার একই পুরস্কার জিতেন।
জন্ম ও শিক্ষাজীবন
নাফিসের জন্ম ১৯৭৮ সালের ৮ অক্টোবর, ঢাকায়। তার বাবার নাম জাফর বিন বাশার এবং মায়ের নাম নাফিসা জাফর। তিনি সম্পর্কে বিখ্যাত চিত্রশিল্পী ও পাপেট নির্মাতা মুস্তফা মনোয়ারের ভাতিজা এবং প্রয়াত কবি ও লেখক গোলাম মোস্তফার নাতি।
কর্মজীবন
গ্র্যাজুয়েশন শেষ করার পর নাফিসের মূলত ক্যারিয়ার শুরু হয় প্রোগ্রামার হিসেবে, আমেরিকার দক্ষিণ ক্যারোলিনার ‘কলেজ অফ চারলেস্টন’ থেকে । পরবর্তীতে ‘NASA’র জন্য একটা প্রোগ্রাম বানানোর মধ্য দিয়ে প্রোগ্রামিং -এর প্রতি একটা বিশেষ ভালোবাসা অনুভূত হয় নাফিসের মধ্যে ।
এরপর ১৯৯৮ তে মাত্র বিশ বছর বয়সে গ্রাজুয়েশন শেষ করার পর এই অসাধারন ট্যালেন্টেড ছেলে নাফিস যোগ দেন ‘ডিজিটাল ডোমেইন’ নামের একটা কোম্পানীতে । এই প্রতিষ্ঠানে থাকা অবস্থাতেই তিনি আবিষ্কার করেন ‘ফ্লুইড সিম্যুলেশন’ (Fluid Simulation) নামে একটা অ্যানিমেশন টুলের । ‘ফ্লুইড সিম্যুলেশন’ হলো এমন এক ধরনের কম্পিউটার গ্রাফিক্স টুল যার ব্যবহারে ‘পানি’, ‘আগুন’ কিংবা ‘ধোঁয়া’র মতো পদার্থের দ্বারা সৃষ্ট কোন অ্যানিমেশন কয়েকগুন জীবন্ত মনে হবে ! নাফিসের এই আবিষ্কারে তার সহযোগী ছিলেন আরেক দুইজন সফটওয়্যার ডেভেলপার ‘ডউগ রোবল’ এবং ‘রায়ো সাকাগুচি’ । নাফিস ও তাদের সহযোগীদের আবিষ্কৃত এই বিশেষ গ্রাফিক্স টুলটি ব্যবহৃত হয় ২০০৭ -এ মুক্তি পাওয়া তৎকালীন সময়ের অন্যতম আলোচিত চলচ্চিত্র ‘Pirates of the Caribbean : At Worlds End’ -এর স্পেশাল ইফেক্টে ! এর ফলাফল স্বরুপ পরের বছর পেয়ে যান অস্কারের ‘সায়েন্টিফিক এন্ড ইঞ্জিনিয়ারিং অ্যাওয়ার্ড’ নামে বিশেষ এক পুরস্কার, যা তার গোটা ক্যারিয়ারকেই সম্পূর্ণ বদলে দেয় ।
পেয়ে যান স্টিভেন স্পিলবার্গের প্রতিষ্ঠান ‘Dreamworks Animation’ -এ কাজ করার সুযোগ । সিনিয়র প্রোডাকশন ও সফটওয়্যার ইঞ্জিনিয়ার হিসেবে কাজ করেন ‘Shrek Forever After’, ‘Megamind’, ‘Kung Fu Panda 2’, ‘Puss in Boots’, ‘Madagascar 3’, ‘The Croods’… এর মতো কিছু অ্যানিমেটেড চলচ্চিত্রে । এছাড়াও কাজ করেন… ‘Stealth’, ‘Flag of Our Fathers’, ‘The Seeker’, ‘2012’, Percy Jackson and the Olympians’… এর মতো কিছু চলচ্চিত্রেও ! পাশাপাশি ‘Tron’ এবং ‘Transformers 2’ চলচ্চিত্রের স্পেশাল ইফেক্টের জন্যও নির্মান করেন বেশ কিছু অ্যানিমেশন ।
এবং সম্প্রতি নাফিস এবং তার সহযোগী স্টিভেন মার্শাল -এর যৌথ আবিষ্কৃত আরো একটি স্পেশাল ইফেক্টের বিশেষ গ্রাফিক্স টুল – বুলেটের উপর বেইস করে দুটি বড় স্কেলে ‘ডেস্ট্রাকশন সিম্যুলেশন সিস্টেম’ -এ বিশাল অবদানের জন্য ‘অ্যাকাডেমি অ্যাওয়ার্ডস (অস্কার)’ কর্তৃপক্ষ ‘Technical Achievement Award’ হিসেবে এবছর তুলে দিলো বিশেষ এক অস্কার পুরস্কার, নাফিস বিন জাফর এবং তার সহযোগী স্টিভেন মার্শাল -এর হাতে ।
ভারতীয় জাতীয় সেনাবাহিনীর বিচার
thumb|200px|right|ভারতীয় জাতীয় সেনাবাহিনীর বিচারের একটি আধুনিক প্রদর্শন ইন্ডিয়ান ন্যাশনাল আর্মি ট্রায়াল (আইএনএ ট্রায়াল এবং রেড ফোর্ট ট্রায়াল নামেও পরিচিত) ছিল দ্বিতীয় বিশ্বযুদ্ধের সময় রাষ্ট্রদ্রোহ, নির্যাতন, হত্যা ও হত্যার প্ররোচনার বিভিন্ন অভিযোগে ১৯৪৫ সালের নভেম্বর মাস থেকে ১৯৪৬ সালের মে মাসের মধ্যে ইন্ডিয়ান ন্যাশনাল আর্মির (আইএনএ) বেশ কয়েকজন কর্মকর্তার কোর্ট মার্শাল দ্বারা ব্রিটিশ ভারতীয় বিচার। সর্বমোট প্রায় দশটি কোর্ট মার্শাল যেখানে অনুষ্ঠিত হয়। এর মধ্যে প্রথমটি কর্নেল প্রেম সাহগাল, কর্নেল গুরবকশ সিং ধিলন ও মেজর-জেনারেল শাহ নওয়াজ খানের যৌথ কোর্ট মার্শাল ছিল। তিনজনই ব্রিটিশ ভারতীয় সেনাবাহিনীতে কর্মকর্তা ছিলেন এবং মালয়, সিঙ্গাপুর ও বার্মায় বন্দী হয়েছিলেন। তারা, ব্রিটিশ ভারতীয় সেনাবাহিনীর বিপুল সংখ্যক সৈন্য ও কর্মকর্তাদের সঙ্গে ভারতীয় জাতীয় সেনাবাহিনীতে যোগদান করেছিল, এবং পরে আজাদ হিন্দের অধীনে জাপানি সেনাবাহিনীর সঙ্গে বার্মায় যুদ্ধ করেছিল।
প্রারম্ভিক বিচার
ব্রিটিশ ভারতীয় সেনাবাহিনীর প্রাক্তন কর্মীদের ১৯৪৩ সাল থেকে ১৯৪৪ সাল নাগাদ ভারতে কোর্ট মার্শাল হয়েছিল, যারা আইএনএ পদে লড়াই করতে গিয়ে বন্দী হয়েছিল। বহু সময় পর্যন্ত এরা কোনো প্রচার বা রাজনৈতিক সহানুভূতি ও সমর্থন পায়নি। এই আগের বিচারের অভিযোগগুলি ছিল ভারতীয় দণ্ড বিধির ১২১ নং ধারা ও বার্মা দণ্ড বিধির প্রাসঙ্গিক হিসাবে রাজার বিরুদ্ধে যুদ্ধ চালানোর নির্দিষ্ট অপরাধের সঙ্গে ভারতীয় সেনা আইন, ১৯১১-এর ৪১ নং ধারা বা বার্মা সেনা আইনের ৪১ নং ধারার বিপরীতে একটি দেওয়ানি অপরাধ।
আছিম পাটুলী ইউনিয়ন
অবস্থান ও সীমানা
আছিম পাটুলী ইউনিয়ন ফুলবাড়ীয়া উপজেলা হতে ইউনিয়ন পরিষদের দূরত্ব ১১কি:মি:। আছিমবাজার থেকে পশ্চিম দিকে বাঁশদী গ্রামে অবস্থিত।
প্রশাসনিক এলাকা
গ্রামের সংখ্যা -৪টি।
আয়তন ও জনসংখ্যা
আয়াতনঃ ৮৬৯৬.৪০ একর। লোক সংখ্যা ৩৫৬৬৭।
শিক্ষা
শিক্ষার হার: ৬০.৩০% (২০০১ এর শিক্ষা জরিপ অনুযায়ী)
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- ইমরুল কায়েস
চৈনিক ভূগোলবিদ্যা
thumb|250px|right|চীনে প্রাপ্ত সবচেয়ে পুরাতন বিশ্ব মানচিত্র: [[ডা মিং হান জি তু ]]
চীনে ভূগোল বিষয়ক অধ্যয়ন খ্রিষ্টপূর্ব ৫ম শতাব্দীর যুদ্ধকালীন সময় হতে শুরু হয়েছে। এর বিস্তৃতি হান রাজবংশের অধীনে চীনা সাম্রাজ্য বৃদ্ধির মাধ্যমে মূল চীন ভূখণ্ড গঠনের পরও বহুদিন যাবত্ চলেছে। ১১দশ শতাব্দীতে কম্পাস আবিষ্কারের দ্বারা (সুং রাজবংশের শাসনামলে) মাধ্যমে এটি স্বর্ণযুগে প্রবেশ করে এবং ১৫দশ শতকে অ্যাডমিরাল ঝেং হে-র অধীনে প্রশান্ত মহাসাগরে চীনা অনুসন্ধান দলের সমুদ্র যাত্রার সময় (মিং রাজবংশের আমলে) এটি মধ্যগগণে অবস্থান করছিলো।
বক্রেশ্বর নদ
বক্রেশ্বর নদ হল ময়ুরাক্ষী নদীর একটি উপনদী। এটা প্রধানত ঝাড়খন্ড-এর সাঁওতাল পরগণা জেলার মধ্য দিয়ে প্রবাহিত। এটা তারপরে বীরভূম জেলা-র কোপাই নদীতে এসে মেশে। এই সমন্বিত নদীটি মুর্শিদাবাদ জেলাতে ময়ুরাক্ষী নদীতে মেশে।
জলসেচ
বক্রেশ্বরের খাল সেচের কাজে ব্যবহৃত হয়।
৫৫ নং ওয়ার্ড, কলকাতা পৌরসংস্থা
ওয়ার্ড নং ৫৫ কলকাতা পৌরসংস্থার বরো নং ৬ - এর প্রশাসনিক বিভাগ। এটি ভারতীয় রাজ্যপশ্চিমবঙ্গ এর মধ্য কলকাতার শিয়ালদহ এবং এন্টালি এলাকা নিয়ে গঠিত ।
ভূগোল
৫৫ নং ওয়ার্ডের উত্তর দিকে বেলিয়াঘাটা রোড এবং গুরিয়াপা রোড; পূর্বে পালমার বাজার রোড, কনভেন্ট লেন এবং ইস্টার্ন রেলওয়ে লাইন দ্বারা; ক্রিস্টোফার রোডে দক্ষিণে; এবং পশ্চিমে আচার্য জগদীশ চন্দ্র বসু রোড, ড লাল মোহন ভট্টাচার্য রোড এবং ড Suresh সুরেশ সরকার রোড।
কড়েয়া মহিলা থানা দক্ষিণ -পূর্ব বিভাগের আওতাধীন সকল পুলিশ থানার এখতিয়ার রয়েছে, অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা।
উল্টোডাঙ্গা মহিলা থানাটি কলকাতা পুলিশের পূর্ব শহরতলীর বিভাগএর অন্তর্গত সমস্ত পুলিশ থানার এখটিয়ার আছে অর্থাৎ বেলিয়াঘাটা, এন্টালি, মানিকতলা, নারকেলডাঙ্গা, উল্টোডাঙ্গা, ট্যাংরা এবং ফুলবাগান।
ইথিওপিয়ার ভূগোল
ইথিওপিয়া দেশটি আফ্রিকার শিংয়ে অবস্থিত। এটির উত্তরে ইরিত্রিয়া, পূর্বে জিবুতি ও সোমালিয়া, পশ্চিমে সুদান ও দক্ষিণ সুদান, এবং দক্ষিণে কেনিয়া। ইথিওপিয়াতে একটি কেন্দ্রীয় উচ্চ মালভূমি রয়েছে যেটির উচ্চতা সমুদ্রতলের উপরে এর মধ্যে পরিবর্তিত হয়, এখানকার সর্বোচ্চ পাহাড়ের উচ্চতা.
মালভূমিকে তির্যকভাবে বিভক্ত করা গ্রেট রিফ্ট উপত্যকায় নামার ঠিক আগে এই দেশের ভূমির উন্নতি সর্বোচ্চ। বেশ কয়েকটি নদী মালভূমির ওপর দিয়ে গেছে; যাদের মধ্যে সবচেয়ে উল্লেখযোগ্য নীলাভ নীল নদটি তানা হ্রদ থেকে উৎপন্ন হয়েছে। মালভূমি ধীরে ধীরে পশ্চিমে সুদানের নিম্নভূমিতে এবং পূর্বে সোমালির জন অধ্যুষিত সমভূমিতে ঢালু হয়ে নেমেছে। ইথিওপিয়ার পশ্চিমতম অঞ্চল হল সুদানীয় গ্রাম ডেনজোকের বিপরীতে পিবর নদী। এর পূর্বতম অঞ্চলটি পুন্টল্যান্ড এবং গালমুডুগ রাজ্যের বিপরীতে ডোলো মণ্ডলের পূর্ব সীমান্তে অবস্থিত।
ভূগোল
উপরি নীলনদের উপত্যকা এবং সুদান ও দক্ষিণ সুদানের সাথে ইথিওপিয়ার সীমানা হল উন্নত মালভূমি অঞ্চল, যেখান থেকে বিভিন্ন অধিত্যকা এবং পর্বতের উত্থান হয়েছে এবং ইথিওপীয় উচ্চভূমি গঠন করেছে। প্রায় প্রতিটি দিকে, সমভূমি থেকে হঠাৎ করে মালভূমির প্রাচীরগুলি উঠে এসেছে, যা বহিঃপর্বত শৃঙ্খলা গঠন করেছে। উচ্চভূমিগুলি এইভাবে একটি স্পষ্টভাবে চিহ্নিত ভৌগোলিক বিভাগ। ইরিত্রিয়াতে, এই মালভূমির পূর্ব প্রাচীরটি রাস কাসার অন্তরীপ (১৮° উত্তর) থেকে অ্যানেসলে উপসাগর (জুলা উপসাগর নামেও পরিচিত) (১৫° উত্তর) পর্যন্ত লোহিত সাগরের সাথে সমান্তরালে চলেছে। এটি তারপর দক্ষিণে ঘুরে ইথিওপিয়ায় ঢুকেছে এবং ধরে ৪০° পূর্বের রেখাটি অনুসরণ করেছে।
প্রায় ৯° উত্তরে প্রাচীরে একটি বিরতি রয়েছে, যার মধ্য দিয়ে অওয়াশ নদী পূর্ব দিকে প্রবাহিত। এই বিন্দুতে মূল মালভূমি দক্ষিণ-পশ্চিমে ঘুরে গেছে। অওয়াশ উপত্যকার দক্ষিণে, যে অঞ্চলটি পর্বতমালার স্তরের নিচে অবস্থিত, সেখানে অন্য একটি স্তূপপর্বত সরাসরি দক্ষিণ দিকে উঠেছে। এই দ্বিতীয় পর্বতমালাটি (আহমার পর্বতমালা) পূর্বমুখী হয়ে এডেন উপসাগরের দিকে পর্বত শৃঙ্খল হয়ে চলে গেছে।
পূর্ব দিকের প্রধান দুটি পর্বতমালা দক্ষিণে পশ্চিমে সমান্তরাল ধারা বজায় রেখে এগিয়েছে, এদের মধ্যে আছে একটি প্রশস্ত উজান উপত্যকা – এই উপত্যকার মধ্যে অনেকগুলি হ্রদ আছে – প্রায় ৩° উত্তর পর্যন্ত, মালভূমিটির বাইরের (পূর্ব) শাখা আগের মতই ৪০° পূর্বের রেখাটি অনুসরণ করে চলেছে। মালভূমির দক্ষিণ দিকের খাড়াই অত্যন্ত অনিয়মিত, তবে ৬° উত্তর থেকে ৩° উত্তর পর্যন্ত এর অভিমুখ সাধারণভাবে উত্তর-পশ্চিম এবং দক্ষিণ-পূর্ব দিকে। এখান থেকে দেখলে যে অবনতি অঞ্চল দেখা যায় সেখানে আছে তুর্কানা হ্রদ এবং – এই হ্রদের পূর্ব দিকে – দক্ষিণ ওমো অঞ্চল (বৃহত্তর দক্ষিণী রাষ্ট্র, জাতীয়তা এবং গণ অঞ্চলের অংশ)।
মালভূমিটির পশ্চিম প্রাচীরটি ৬° উত্তর থেকে ১১° উত্তর পর্যন্ত চিহ্নিত এবং দুরারোহ। ১১° উত্তরের পর পাহাড়গুলি আরও পূর্ব দিকে ঘুরে গেছে এবং আরও ধীরে ধীরে পূর্ব সুদানীয় সাভানা সমভূমিতে গিয়ে নেমেছে।
পূর্বের খাড়া অঞ্চলগুলির গড় উচ্চতা, এবং অনেক জায়গায় প্রায় লম্বভাবে সমভূমি থেকে উঠে এসেছে। এখানকার সংকীর্ণ এবং গভীর ফাটলের মধ্য দিয়ে পাহাড়ী জলস্রোত ইরিত্রিয়ার বালুকাময় মাটিতে নেমে এসেছে। এই পাথুরে বাধা অতিক্রম করার পরে, ভ্রমনকারী দেখতে পাবে যে চক্রাকার ঢিবির মত অংশ মালভূমির স্বাভাবিক স্তর থেকে কিছুটা উপরে উঠে গেছে।
পার্বত্য অঞ্চলের প্রাকৃতিক দিকটি চিত্তাকর্ষক। উত্তরের অংশটি মূলত ১০° উত্তর এবং ১৫° উত্তরের মধ্যে অবস্থিত। এখানে বিশান আর্কিয়ান শিলা স্তূপ আছে, যার গড় উচ্চতা সমুদ্রতল থেকে ।
অদ্বৈত আশ্রম
অদ্বৈত আশ্রম, মায়াবতী রামকৃষ্ণ মঠের একটি শাখা। ১৮৯৯ সালের ১৯ মার্চ স্বামী বিবেকানন্দের নির্দেশে তার দুই শিষ্য ক্যাপ্টেন জেমস হেনরি সেভিয়ার ও তার স্ত্রী শার্লট সেভিয়ার অদ্বৈত আশ্রম প্রতিষ্ঠা করেন। অদ্বৈত আশ্রম অদ্বৈত বেদান্ত গবেষণা ও অনুশীলনের কেন্দ্র। স্বামী বিবেকানন্দের আদেশ অনুসারে এই আশ্রমে কোনো রকম মূর্তি রাখা বা পূজা করা নিষিদ্ধ, এমনকি রামকৃষ্ণ পরমহংসের ছবি বা মূর্তিও এখানে রাখা হয় না। বর্তমানে স্বামী বিবেকানন্দের মূল রচনাগুলির প্রচারের দায়িত্ব অদ্বৈত আশ্রমের উপর ন্যস্ত।
অদ্বৈত আশ্রমের অপর নাম মায়াবতী আশ্রম। অধুনা উত্তরাখণ্ড রাজ্যের চম্পাবত জেলার চম্পাবত থেকে ২২ কিলোমিটার ও লোহাঘাট শহর থেকে ৯ কিলোমিটার দূরে ১৯৪০ মিটার উচ্চতায় আশ্রমটি অবস্থিত। আশ্রমের কলকাতা শাখাটি রামকৃষ্ণ সংঘের ইংরেজি ও হিন্দি ভাষার বইয়ের একটি অন্যতম প্রধান প্রকাশনা কেন্দ্র। মায়াবতীতে অদ্বৈত আশ্রম একটি দাতব্য হাসপাতালও চালায়। আশ্রমের মুখ্য প্রকাশনাগুলির মধ্যে উল্লেখযোগ্য দ্য কমপ্লিট ওয়ার্কস অফ স্বামী বিবেকানন্দ (ইংরেজিতে), স্বামী বিবেকানন্দের রচনাসমগ্রের হিন্দি অনুবাদ, দ্য লাইফ অফ স্বামী বিবেকানন্দ ও গুরুত্বপূর্ণ হিন্দু ধর্মগ্রন্থগুলির ইংরেজি অনুবাদ।
অদ্বৈত আশ্রমের কিছু প্রাচীন পাণ্ডুলিপি এখন মাইক্রোফিল্মের আকারে দিল্লির ইন্দিরা গান্ধী জাতীয় চারুকলা কেন্দ্রে সংরক্ষিত আছে।
ইতিহাস
ইতিপূর্বে ১৮৯৫ সালে ইংল্যান্ডে স্বামী বিবেকানন্দের সঙ্গে ক্যাপ্টেন জেমস হেনসি সেভিয়ার ও তার স্ত্রী শার্লট এলিজাবেথ সেভিয়ারের আলাপ হয়। ক্যাপ্টেন সেভিয়ার পাঁচ বছর ব্রিটিশ ভারতীয় সেনাবাহিনীতে কাজ করেছিলেন। ১৮৯৬ সালে নয় মাস সেভিয়ার-দম্পতি স্বামী বিবেকানন্দের সঙ্গে সুইজারল্যান্ড, জার্মানি ও ইতালি ভ্রমণ করেন। তাদের সঙ্গে আল্পস পর্বতমালায় ভ্রমণের সময় স্বামী বিবেকানন্দের মনে ভারতে অনুরূপ একটি স্থানে বেদ-চর্চার কেন্দ্র স্থাপনের ইচ্ছা জাগে। তাই ১৮৯৬ সালের ডিসেম্বর মাসে সেভিয়ার-দম্পতি স্বামী বিবেকানন্দের সঙ্গে ইতালির নেপলস থেকে একটি স্টিমারে চড়ে সোজা ভারতে চলে আসেন। তাদের লক্ষ্য ছিল আলমোড়ার কাছে কোনো একটি জায়গা খুঁজে নিয়ে আশ্রম স্থাপন করা। ১৮৯৭ সালের ফেব্রুয়ারিতে তারা মাদ্রাজে এসে পৌঁছান। এরপর বিবেকানন্দ কলকাতা অভিমুখে যাত্রা করেন, সেভিয়ার-দম্পতি যান আলমোড়ায়। সেখানে একটি বাংলো ভাড়া করেন। পরের দুই বছর সেভিয়ার-দম্পতির সঙ্গে স্বামী বিবেকানন্দও এই বাংলোয় বাস করেছিলেন। right|300px|thumb|অদ্বৈত আশ্রম, মায়াবতী বিবেকানন্দ যখন কাশ্মীর ভ্রমণে গিয়েছিলেন, সেই সময় সেভিয়ার-দম্পতি বিবেকানন্দের সন্ন্যাসী-শিষ্য স্বামী স্বরূপানন্দকে নিয়ে উত্তরাখণ্ডের পার্বত্য অঞ্চলে আশ্রমের উপযুক্ত স্থান নির্বাচনে বের হন। ১৮৯৮ সালের জুলাই মাসে তারা একটি জায়গার সন্ধান পান। জায়গাটি সেই সময় ছিল একটি চা-বাগানের অংশ। এখানেই ঘন দেবদারু, পাইন ও ওক বনের মধ্যে স্বামী স্বরূপানন্দের সাহায্যে আশ্রম স্থাপিত হয়। একই সময় কলকাতায় বেলুড় মঠ স্থাপিত হয়েছিল।
Here it is hoped to keep Advaita free from all superstitions and weakening contaminations. Here will be taught and practised nothing but the Doctrine of Unity, pure and simple; and though in entire sympathy with all other systems, this Ashrama is dedicated to Advaita and Advaita alone."
১৯০০ সালের ২৮ অক্টোবর ক্যাপ্টেন সেভিয়ারের মৃত্যু হয়। তার শেষ ইচ্ছা অনুযায়ী, স্থানীয় সারদা নদীর তীরে তাকে হিন্দু মতে দাহ করা হয়। শোকাতুরা শ্রীমতী সেভিয়ারকে সান্ত্বনা দিতে ১৯০১ সালের ৩-১৮ জানুয়ারি স্বামী বিবেকানন্দ আশ্রমে অবস্থান করেন। ক্যাপ্টেন সেভিয়ারের থাকার জায়গাটি গ্রন্থাগারে পরিণত করা হয়। শ্রীমতী সেভিয়ারও বেশ কয়েক বছর সেই আশ্রমে বাস করেছিলেন।
প্রকাশনা
অদ্বৈত আশ্রম অনেকগুলি গুরুত্বপূর্ণ ইংরেজি ও হিন্দি বইয়ের প্রকাশক। রামকৃষ্ণ মিশনের সবচেয়ে পুরনো পত্রিকা প্রবুদ্ধ ভারত-ও অদ্বৈত আশ্রমই প্রকাশ করে থাকে। আশ্রমে প্রকাশিত কয়েকটি গুরুত্বপূর্ণ বই হল: right | thumb |[[প্রবুদ্ধ ভারত, মার্চ ১৮৯৭ সংখ্যা]]
অধ্যক্ষ
অদ্বৈত আশ্রমের প্রথম তিন অধ্যক্ষ ছিলেন প্রবুদ্ধ ভারত-এর সম্পাদক। তারপর থেকে ভিন্ন ভিন্ন ব্যক্তি অধ্যক্ষ ও সম্পাদকের দায়িত্ব পালন করেন। ১৯৫৯ সাল থেকে আশ্রম অধ্যক্ষকে প্রবুদ্ধ ভারত-এর সম্পাদক এবং সম্পাদককে যুগ্ম সম্পাদক বলা হতে থাকে। ১৯৯৩ সালের সেপ্টেম্বর থেকে আশ্রম অধ্যক্ষ পরিচিত হন ব্যাবস্থাপক সম্পাদক বা ম্যানেজিং এডিটর ও যুগ্ম সম্পাদক পরিচিত হন সম্পাদক নামে।
অনন্যা (ম্যাগাজিন)
অনন্যা বাংলাদেশের একটি নারী বিষয়ক মাসিক ম্যাগাজিন। এটি ১৯৮৭ সাল থেকে নিয়মিত প্রকাশিত হচ্ছে। এ ম্যাগাজিনের পক্ষ থেকে বাংলাদেশে সামাজিক ভাবে বিভিন্ন সফল নারীদের ১৯৯৩ সাল অনন্যা শীর্ষ দশ পুরস্কার শীর্ষক বার্ষিক পুরস্কার দেওয়া হয়।
অনন্যা শীর্ষ দশ
১৯৯৩ সাল থেকে বিভিন্ন ক্ষেত্রে সফল নারীদের অনন্যা শীর্ষ দশ পুরস্কার দিচ্ছে এ ম্যাগাজিনটি।
অস্কার রুগেরি
অস্কার অ্যালফ্রেদো রুগেরি (জন্ম ২৬ জানুয়ারি ১৯৬২) একজন প্রাক্তন আর্জেন্টিনীয় পেশাদার ফুটবলার। তিনি “এল ক্যাবেজন” (El Cabezón) নামে পরিচিত ছিলেন। তাকে আর্জেন্টিনার অন্যতম সফল রক্ষণভাগের খেলোয়াড় মনে করা হয়।
সিক্স সিজনস’ রেসিডেন্স
সিক্স সিজনস রেসিডেন্স বাংলাদেশের রাজধানী ঢাকার গুলশানে অবস্থিত একটি বহুতল আবাসিক ভবন যা প্রকৃতি ও পরিবেশকে সম্মান করে পরিবেশ বান্ধব সবুজ সচেতন আবাস হিসেবে তৈরী করা হয়েছে। স্থপতি রফিক আজম এটির স্থাপত্য ডিজাইন তৈরী করেন। ২০০৪ সালে এটি নির্মিত হয়। ভবনের মালিকের নাম অনুসারে এটি মিজান রেসিডেন্স নামেও পরিচিত।
বর্ণনা
প্রকল্পের স্বত্তাধিকারী একটি প্রকল্পের পিছনে খরচ করে তার যথাযথ সুবিধাগুলো আদায় করতে চেয়েছিলেন। এই প্রেক্সিতেই তিনি জলবায়ু স্পর্শকাতর এবং একটি বাসযোগ্য ও টেকসই এবং পছন্দসই একটি অ্যাপার্টমেন্ট তৈরি করতে সম্মত হন। একদম উপরের তলায় মিজানের নিজস্ব আবাসস্থল। এ  ছাড়াও ছয়তলা ভবনে আটটি আবাসিক ইউনিট এবং নিচতলায় গাড়ি পার্কিং রয়েছে। পুরো অবয়ব জুড়ে, অভ্যন্তরীণ দেয়ালগুলি হয় উন্মুক্ত কংক্রিট (কাঠামো) বা পোড়ামাটির ইট (ইনফিল)। স্থপতিদের মতে প্রকল্পের একটি উল্লেখযোগ্য কৃতিত্ব ছিল সাধারণ উচ্চ সীমানা প্রাচীরের ধারনাকে বিলুপ্ত করে ভবন এবং তার প্রতিবেশের সমন্বয়ে একটি উন্মুক্ত প্রান্তরেখা পুনরুদ্ধার করা। ভাঁজ প্রাচীর হিসাবে কাঠের ঐতিহ্যবাহী "খিরকি" ফিরিয়ে আনা হয়েছে। বাড়ির ভিতরে মৃদু বাতাস এবং বাইরের দৃশ্য বঞ্চিত না করে ঘরটিকে একটি "মণ্ডপ- খোলা বা ঘেরা" ঘরে পরিনত করেছে। খিরকি রাতে সুরক্ষা গ্রিল হিসাবেও কাজ করে।
বাড়ির মাঝখানে একটি পরিবর্তিত উঠান স্তরকে সংযুক্ত করে, কাচের সিঁড়ি দিয়ে হ্রদে দৃষ্টিভঙ্গি প্রসারিত করে, এবং উপরের অপসারণযোগ্য কাচের ছাদ দিয়ে মহাজগতকে "সূর্যের নিচে জায়গা" করার আশায় নামিয়ে আনছে।পোড়া ইট এবং আমের কাঠের শাটারের ব্যবহার করে নির্মাণ ব্যয় যথেষ্ট হ্রাস পেয়েছে। হাতে তৈরী  টাইল এবং  ফেরো সিমেন্টের টাইলগুলি  দেওয়ালের জন্য ব্যবহৃত।  -  এছাড়াও, অভ্যন্তর সমাপ্তি প্রাকৃতিকভাবে হয় ইট বা ঢালাই কংক্রিট দ্বারা সম্পন্ন হয়।
মিত্রবৃন্দা
মিত্রবৃন্দা (मित्रविन्दा, ) হল ভগবান কৃষ্ণের সহধর্মিণী, এবং অষ্টভার্যের মধ্যে ষষ্ঠ।
পরিবার ও নাম
ভাগবত পুরাণে, মিত্রবৃন্দাকে অবন্তী রাজ্যের রাজা জয়সেনের কন্যা হিসাবে বর্ণনা করা হয়েছে।
বিষ্ণুপুরাণে মিত্রবৃন্দাকে "পুণ্যবান" উপাধি দ্বারা পরিচিত ছিল এবং তাকে শৈব্য (অর্থাৎ রাজা শিবি/শিবির কন্যা/বংশ) নামে ডাকা হয়। বিষ্ণুপুরাণের ভাষ্যকার রত্নগর্ভা মিত্রবিন্দকে কৃষ্ণের আরেক প্রধান রাণী কালিন্দীর সাথে পরিচয় করিয়ে দেন। হরিবংশে, তাকে শিবির কন্যা (বা পিতৃপুরুষের বংশধর) সুদত্ত হিসেবে উল্লেখ করা হয়েছে। তিনি অত্যন্ত গুণী, মহৎ এবং সুন্দরী মেয়ে ছিলেন। ভাগবত পুরাণ বর্ণনা করে যে তার দুই ভাই ছিল বিন্দ্য (বিন্ধ্য) ও অনুবিন্দ্য (অনুবিন্ধ্য), যারা অবন্তীকে তার বিয়ের সময় সহ-শাসক হিসেবে শাসন করেছিলেন। তারা ছিলেন কৌরবদের নেতা দুর্যোধনের কমরেড। তাই তারা মিত্রবৃন্দার কৃষ্ণকে বিয়ে করার ধারণার বিরোধিতা করেছিল, যেহেতু তিনি পাণ্ডব, ​​কুন্তীর পুত্র এবং কৌরবদের প্রতিদ্বন্দ্বীদের সাথে মিত্রতা করেছিলেন।
বিবাহ
ভাগবত পুরাণ কৃষ্ণের সাথে মিত্রবৃন্দার বিবাহের সংক্ষিপ্ত বিবরণ লিপিবদ্ধ করে। তিনি স্বয়ম্বর অনুষ্ঠানে কৃষ্ণকে তার স্বামী হিসেবে বেছে নেন, যেখানে একজন কনে সমবেত স্যুটার্স থেকে একজন বর বেছে নেয়। তবে তার ভাইরা এটা পছন্দ না করে বিয়েতে নিষেধ করে। তারা কৌরবদের সাথে যোগ দেয় এবং কৃষ্ণের সাথে যুদ্ধ করে। কৃষ্ণ রাজপুত্রদের পরাজিত করেন এবং মিত্রবৃন্দাকে জোরপূর্বক দূরে নিয়ে যান, যেমন অন্যান্য বাদীরা তাকাতে থাকে। ভাগবত পুরাণে বল্লভাচার্যের ভাষ্য যোগ করে যে মিত্রবৃন্দা ও কৃষ্ণ একে অপরের প্রতি গভীর প্রেমে পড়েছিলেন, কিন্তু তার ভাই ও বাবা এর বিরোধী ছিলেন এবং তার স্বামীর জন্য দুর্যোধন চেয়েছিলেন। স্বামী বেছে নেওয়ার জন্য তার বাবা তার জন্য স্বয়ম্বর ব্যবস্থা করেছিলেন। এই প্রতিযোগিতায় দুর্যোধন সহ সমস্ত রাজপুত্র উপস্থিত ছিলেন। কৃষ্ণ যখন এই কথা জানতে পারলেন, তিনিও স্বয়ম্বর সভাস্থলে আসেন এবং মিত্রবৃন্দা কৃষ্ণকে তার সমস্যার কথা জানান এবং তাকে অপহরণ করার জন্য অনুরোধ করেন। তার ইচ্ছা মেনে, কৃষ্ণ তাকে স্বয়ম্বর স্থান থেকে অপহরণ করেন। তাকে তার ভাই, দুর্যোধন এবং অন্যান্য রাজকুমাররা চ্যালেঞ্জ করেছিল যারা মিত্রবৃন্দাকে বিয়ে করতে চেয়েছিল। কৃষ্ণ তাদের সবাইকে পরাজিত করেন এবং মিত্রবৃন্দাকে দ্বারকায় নিয়ে যান যেখানে তিনি তাকে আনুষ্ঠানিকভাবে বিয়ে করেন।
পরবর্তী জীবন
কৃষ্ণ ও তার রাণীরা একবার হস্তিনাপুরে গিয়েছিলেন কুন্তী, তার ছেলেরা, পাণ্ডব এবং পাণ্ডবদের সাধারণ স্ত্রী দ্রৌপদীর সঙ্গে দেখা করতে। কুন্তীর নির্দেশ অনুসারে, দ্রৌপদী মিত্রবৃন্দা ও অন্যান্য রাণীদের উপাসনা করেন এবং উপহার দিয়ে সম্মান করেন। মিত্রবৃন্দাও দ্রৌপদীর কাছে বর্ণনা করেছেন কীভাবে তিনি কৃষ্ণকে বিয়ে করেছিলেন।
ভাগবত পুরাণ কৃষ্ণের রাণীদের হাহাকার এবং কৃষ্ণের অন্ত্যেষ্টিক্রিয়ায় তাদের লাফানোর কথা লিপিবদ্ধ করে (সতী দেখুন)। হিন্দু মহাকাব্য মহাভারতের মৌষলপর্ব যা কৃষ্ণের মৃত্যু এবং তার জাতি সমাপ্তির বর্ণনা দেয় যে ঘোষণা করে যে মিত্রবৃন্দা (শৈব্য) কৃষ্ণের শেষকৃত্যের পর দ্বারকা ত্যাগ করার সময় ডাকাতদের দ্বারা আক্রান্ত হওয়ার পর জীবন্ত পুড়িয়ে হত্যা করেছিলেন।
রৌরকেলা বিমানবন্দর
রৌরকেলা বিমানবন্দর হল ভারতের ওড়িশা রাজ্যের একটি বিমানবন্দর।এই বিমানবন্দরটি ইস্পাত নগরী রৌরকেলা থেকে পশ্চিমে চহেন্ড কোলনি এলাকায় অবস্থিত।এই বিমানবন্দরটি ব্যবহৃত হয় প্রধানত রৌরকেলা ইস্পাত কারখানায় কোনো সন্মানীয় বা গুরুত্ব পূর্ণ ব্যক্তি পরিদর্শনে আসলে।এই বিমানবনওদরটি রৌরকেলা তথা ভারতীয় ইস্পাত নিগমের মালিকানাধীন।বর্তমানে এই বিমানবন্দরের সঙ্গে কলকাতা বিমানবন্দরের মধ্যে উড়ান চালুর ঘোষণা হয়েছে রিজনাল কানেক্টিভিটি স্কিমে।
ইতিহাস
বিমানবন্দরবি নির্মান করে টাটা আইরোন ও ইস্পাত কোম্পানি।এই বিমান বন্দরের সঙ্গে জামশেদপুরের বিমানবন্দরের মধ্যে উড়ান চালু ছিল।এই রানে প্রতিদিন জামশেদপুর থেকে জামশেদপুর ইস্পাত কারখানার আধিকারিক আসতেন সুন্দরগর জেলার ডলডাইট নিয়ে যাওয়ার জন্য।
১৯৬১ সালে এই বিমানবন্দরটি ভারতীয় বিমানবন্দর কর্তৃপক্ষ অধিগ্রহণ করে ও নতুন রানওয়ে নির্মান করে।এর পর বায়দূত বিমান সংস্থা এই বিমানবন্দর থেকে উড়ান চলু করে।রাঁচি থেকে কলকাতা ভায়া রৌকেলা ও রাঁচি ভূবনেশ্বর ভায়া রৌরকেলা।এই উড়ান প্রতিদিন চালু ছিল ৮০ এর দশক পর্যন্ত।৯০ এর দশকের আগেই এই পরিসেবা বন্ধ হয়।কারণ বায়ুদূত বিমান সংস্থা আর্থিক ক্ষতির মধওযে চলছিল।যার কারণে বায়ুদূত ১০৫ টি বিমানবন্দরে মধ্যে বিমান পরিসেবা চালু রাখে ৪৫ টিতে।১৯৯৪ সালে বিমানবন্দরটি আবার ভারতীয় স্পাত নিগমের হাতে আসে এবং ভিআইপি জেট চালু হয় রৌরকেলা ইস্পাত কারখানার জন্য।